Aalborg Stiftstidende, 1834-12-06
Blandede Efterretninger. Et, i Veile Amt meget omtalt, Factum har været omstændelig oplyst i Kjøbenhavnsposten Nr. 236. Vi uddrage, deraf Hovedmomenterne for vore Læsere. Kjøbstæderne Veile, Fredericia og Kolding udgjøre Kjøbstædernes 10de Valgdistrict i Jylland. Af disse Kjøbstæder tæller Kolding 54, Valgberettigede, Veile 68, altsaa begge tilsammen 1225 hvorimod Fredericia ene tæller 138, fornemmeligen ved sidstnævnte Kjøbstads Avlsbrugere, thi af dens 138 Valgberettigede ere de 69 dette ved deres Jorder, medens Saadant kun er Tilfældet med 5 i Veile og 22 i Kolding. At forberedende Valgmøder ere anseete hensigtsmæssige, og haver fundet Sted i mange Valgdistricter, selv hvor en enkelte Kjøbstad eller Commune ene udgjør et saadant, er bekjendt - hvormeget mere maatte det da ikke ansees hensigtssvarende i et Valgdistrict, bestaaende af flere Communer, for derved mulig at forene de forskjellige Ønsker og Jnteresser. Jkke let kunde det derfor falde Nogen ind, at ansee et saadant Møde som stridende imod Forordningen om Stænderforfatningen; imidlertid finder man denne Paastand, formelig anført af Fredericias respective eligerede Borgere, som Grund for deres Nægtelse af at deeltage i en saadan Forsamling. - Da de til Valgmøderne bestemte Dagen nærmede sig, tilsendte Kolding Byes eligerede Borgere deres Colleger i Veile og Fredericia en Jndbydelse til et saadant Møde i Middelpunktet imellem alle 3 Byer, nemlig i ViufKro. Veile Byes Eligerede meddeelte deres valgberettigede Medborgere hiin Jndbydelse, der og havde til følge, at paa den bestemte Dag og Sted samledes, foruden de Eligerede, flere af begge Byers Valgberettigede. Fra Fredericia mødte derimod Ingen, hvorimod Koldings Eligerede medbragte fra Fredericias Eligerede et af disse, som Corporation, og, som man veed, uden at have meddeelt deres Medborgere Indbydelsen (hvilket ogsaa Svarets Datum, næste Dag efter Jndbydelsen, viser, givet Afslag, saa lydende: "J Anledning af deres behagelige Skrivelse af 16de d. M. om at møde dem i Viuf Kro, for at ventilere betræffende dette forestaaende Valg, maa vi bede dem at undskylde, at vil ikke kan opfylde deres Ønske, hvor kjært det iøvrigt vildevære os, naar vi i Samfund kunde udrette noget til dette almindelige Gavn, men vi maa tillade os at bemærke, at ligesom det er grundet i Anordningen om Stænderforfatningen, at Valget skeer af enhver Valgberettiget overeensstemmende med hans eget Ønske og Forestilling, saaledes vilde man, ved herom at tage nogen Beslutning og forfølge denne ved Jndvirkning paa vore Medborgere, træde deres egen fries Villie i Veien, saavidt vor Jndflydelse vilde finde nogen Indgang hos dem, og, naar dette skete, kunde vi være udsatte for, at vor foreløbige Forhandling vilde blive offentlig bekjendtgjort, samt at der vilde blive kastet en Bebreidelse paa os, at vi have misbrugt den Tillid, vore Medborgere, have skjænket os, ved at vælge os som eligerede Borgere, naar vi vilde benytte den større Jndflydelse, vi som eligerede Borgere have vundet hos vore Medborgere, til at bringe vor Mening til at gielde i et saa vigtigt Anliggende, hvor vi staae lige med enhver Stemmeberettiget. Vi haabe, at disse i Grunde ville findes fyldestgiørende for vor Undskyldning fra at møde. - Fredericia, den 17de Octbr. 1834. J. Jørgensen, C. Høyrup, P. Lund, Wulff, Syndberg, Hassing, Discher, A. Feber." - Et saadant Svar spaaede, hvad der senere skeete, at Fredericia, der kjendte sin Styrke i dette Tilfælde, vilde, uden at høre de 2de andre Communer, give Districtet Repræsentanter i Stænderforsamblingen; disse bleve nemlig de Herrer Procurator Seidelin som Deputeret, og Major, Forligelses=Commissair v. Nut horn som Suppleant, begge i Fredericia, den første med 122 Stem. i Fredericia og 3 i Kolding, den sidste med 112 Stem. i Fredericia og 4 i Kolding). - Uden at ville caractePrisere Fredericias ligerede Borgeres Forhold, end mindre beskylde dem eller nogen Anden der, for at have ved Jndvirkning paa deres Medvælgere fremvirket hiin paafaldende Eenstemmighed, har man kun attraaet, historisk at fremstille de forskjellige Anskuelser og Fremgangsmaader, overladende til Enhver, der føler og har Lyst til at opfatte Jnstitutionens Værd og Vigtighed, nu og i Tiden at bedømme, hvilke af disse der kunne ansees at være meest overeensstemmende med dennes Aand og Hensigt.